แนวโน้ม SET เช้าไซด์เวย์ ไร้ปัจจัยใหม่-จับตาโอมิครอน
แนวโน้ม SET เช้าไซด์เวย์ ไร้ปัจจัยใหม่หลังจะหยุดยาวช่วงปีใหม่-จับตาการแพร่ระบาดโอมิครอนจะมีผู้ติดเชื้อมาก/น้อยแค่ไหน
29 ธ.ค. 2564

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะแกว่งตัวคล้ายคลึงกับตลาดหุ้นในภูมิภาคเอเชียที่เช้านี้แกว่งแคบราว 0.10-0.40% ซึ่งส่วนใหญ่ก็ปรับฐานไม่มาก จากแรงขายที่ออกมาบ้าง ดังนั้นอิทธิพลต่อตลาดบ้านเราจึงไม่แรง
นอกจากนี้ ตลาดฯก็ไม่มีปัจจัยใหม่เข้ามาในช่วงนี้ด้วย หลังจากที่ใกล้จะถึงวันหยุดระยะยาวช่วงเทศกาลปีใหม่แล้ว อีกทั้งหลังปีใหม่ไปแล้วยังต้องติดตามสถานการณ์การแพร่ะบาดไวรัสโควิด-19 สายพันธุ์โอมิครอน ว่าจะมีจำนวนผู้ติดเชื้อโควิดมาก/น้อยแค่ไหน
ทั้งนี้พร้อมให้กรอบการแกว่งไว้ที่ 1,630-1,650 จุด